LAOAG CITY – Kalpasan ti sangapulo ket tallo nga aldaw iti ospital ket nakaruar met laengen ti anak ni Ilocos Norte Congressman Rodolfo Fariñas a ni Board Member Ria Fariñas.
Daytoy ket segun iti kabagian da a ni Mr Jesus Siazon Fariñas.
Ti ubing a Fariñas ket maysa kadagiti sangapulo ket tallo a nasugatan iti napasamak nga freak accident no sadino a napukawan ti control ti service car ni Judge Myra Shiela Nalupta Barba iti kaaldawan a mismo ti tabon ti ama da a ni dati a Congressman Mariano Nalupta Jr ket dinarusdus na dagiti tattao nga agsagsagana para ti funeral procession.
Gapu ti nasao nga insidente ket nagsagaba ni Board Member Fariñas ti sugat ken gasgas iti nagduduma a paset ti bagi na, natukkol ti collar bone ken tallo a tulang itimparagpag na, nag-collapsed ti bara na ken nasugatan ti dalem na.
Immuna iti daytoy ket naibaga ni Congressman Fariñas nga milagro ti napasamak iti anak na gapu ta iti baet a nairaman ti sumagmamano nga internal organs ken tulang na ket alisto ti panagrekobre ti anak na.
Napalaus ti panagyaman ti pamilya Fariñas kadagiti nangikarkararag para ti alisto a panaglaing ti ubing a Fariñas.
Malagip a maysa kadagiti nangipadanon ti mensahe na para ti alisto a panaglaing ti ubing a Fariñas ket ni Senadora Miriam Defensor Santiago nga nangipatulod pay ti bouquet of roses.
Bimmisita met iti ospital dagiti aggi-ina nga isuda dati nga First Lady Imelda Marcos, Senador Bongbong Marcos, Gov Imee Marcos kasta metten kenni megastar Sharon Cuneta.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn